CPF พุ่งแรงเกือบ 6% กูรูมองงบ Q2/59 แจ่ม
CPF พุ่ง 5.66% กูรูคาดงบ Q2/59 แจ่ม ณ เวลา 11.06 น. ราคาอยู่ที่ 28.00 บาท บวก 1.50 บาท หรือ 5.66% ด้วยมูลค่าซื้อขาย 803.37 ล้านบาท โดย บล.ฟิลลิป (ประเทศไทย) แนะนำ"ซื้อ"
11 ก.ค. 2559

ผู้สื่อข่าวรายงานว่า ราคาหุ้นบริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 11.06 น. ราคาพุ่งขึ้น 5.66% มาอยู่ที่ 28 บาท เพิ่มขึ้น 1.50 บาท มูลค่าซื้อขาย 803.37 ล้านบาท เมื่อเวลา 10.33 น. โดยเปิดตลาดที่ 27 บาท ราคาปรับตัวขึ้นสูงสุดที่ 28 บาท และราคาปรับตัวลงต่ำสุดที่ 27 บาท
โดยบล.ฟิลลิป (ประเทศไทย) ระบุในบทวิเคราะห์ฯแนะ“ซื้อ” หุ้น CPF จากศักยภาพการดำเนินงานและได้รับประโยชน์สูงสุดจากการฟื้นตัวของกลุ่มสัตว์น้ำจากการเป็นผู้ผลิตครบวงจร รวมถึงราคาหมูที่ดีเป็นอีก 11.06 ปัจจัยที่คาดว่าจะทำให้การดำเนินงานขยายตัวโดดเด่นที่สุดตัวหนึ่ง โดยให้ราคาพื้นฐานปี 2559 ที่ 31 บาท 
ทั้งนี้ คาดแนวโน้มการดำเนินงานไตรมาส 2/59 จะดีขึ้นทั้งจากปีก่อน และ ไตรมาสที่ผ่านมาได้ผลบวกจากราคาเนื้อสัตว์ที่ดี ประกอบกับธุรกิจกุ้งที่ฟื้นตัวส่งผลให้การดำเนินงานดีขึ้นต่อเนื่อง ส่วนธุรกิจในต่างประเทศคาดจะดีขึ้นจากปีก่อน แต่ทรงตัวไตรมาสก่อน 
ขณะที่แผนการควบคุมค่าใช้จ่ายที่เข้มงวดมากขึ้นส่งผลให้สัดส่วนค่าใช้จ่ายต่อยอดขายยังใกล้เคียงจากไตรมาสก่อนและคาดส่วนแบ่งกำไรจากเงินลงทุนจะเพิ่มขึ้นจากปีก่อน จากการรับรู้กำไรที่มากขึ้นของ CPALL เป็นหลัก แต่ดอกเบี้ยจ่ายเพิ่มขึ้นจากหนี้เงินกู้มากขึ้น คาดกำไรก่อนรายการพิเศษจะอยู่ที่ 2,853 ล้านบาทเพิ่มขึ้น 35% จากไตรมาสก่อน
อีกทั้งคาดว่าไตรมาสนี้จะมีกำไรจากการขายเงินลงทุนที่ถืออยู่ และคาดจะมีค่าใช้จ่ายพิเศษเกิดขึ้นจากการคำนวณภาษีระหว่างกรมสรรพากรและสำนักงานคณะกรรมการส่งเสริมการลงทุนเกี่ยวกับสิทธิพิเศษส่งเสริมการลงทุนที่เกิดขึ้นในอดีตซึ่งยังไม่สามารถระบุถึงตัวเลขที่ชัดเจนว่าจะเป็นเท่าใด คาดกำไรสุทธิ 4,112 ล้านบาทเพิ่มขึ้น 38% จากปีก่อน  และ 9% จากไตรมาสก่อน 